钦定古今图书集成/方舆汇编/职方典/第1367卷 > 形胜附 府志
## 钦定古今图书集成/方舆汇编/职方典/第1367卷 > 形胜附 府志

本府。〈海康县附郭。〉

负凉跨海，惟雷州府峤服尽域溟海。滨圻浩淼前临，清淑内溢，真岭南名郡，海北奇观也。北枕英岭，南拱擎雷，时礼峙东，英榜列西，罗湖特侣，吞吐浩瀚。李仲元称其“山环海合，鲲鹏变化之乡” ，信矣。

遂溪县

“《斜离》前峙，射马后屏。古塘左抱，清渊右旋。地旷土腴，农桑乐业。湖光灵岩，湛影漾碧” ，亦一邑之胜也。

徐闻县

《观涛》三墩，前开星镜；尖岭、双髻，后拥翠屏。琼岛外迎，龙虎近揖：洵壮观也。《锦囊》、“海安” ，天造门户；航海利涉，此其要津矣。